9. Napirendi pont

ELŐTERJESZTÉS

Óbarok Község Önkormányzat Képviselő-testületének

2026. július 21. napjára összehívott 

rendkívüli, nyílt ülésére

Előterjesztés címe és tárgya: 
a Versenyképes Járás Program Extra támogatás keretében Polgármesteri Hivatal épületén napelemes rendszer kiépítése kivitelező kiválasztásáról
Tárgykört rendező jogszabály: 

· Az önkormányzat vagyonáról, a vagyonnal való rendelkezés és vagyonkezelés szabályairól szóló 9/2020. (VI.11.) önkormányzati rendelet 
Előterjesztő: 


Mészáros Kartal polgármester
Előterjesztést készítette: 
Magyar Judit pályázati ügyintéző
Tisztelt Képviselő-testület!
Amint az a Tisztelt Képviselők előtt ismert, VJP Extra – Polgármesteri Hivatal épületén napelemes rendszer kiépítése tárgyában támogatási igényt nyújtottunk be a Versenyképes Járás Program keretében. A támogatási igényünk pozitív elbírálásban részesült, a mielőbbi megvalósítás érdekében beszerzési eljárását folytattunk le a kivitelező kiválasztása tárgyában. 
Fentieknek megfelelően árajánlatot kértünk be az alábbi három gazdasági szereplő megkeresésével:
-
SOLAR WELT Kft. 2400 Dunaújváros, Papírgyári út 47. 
-
SOLIN Energy Zrt. 1027 Budapest, Bem József utca 1.B épület, 6. emelet 
-
Energrid Solar Kft. 9061 Vámosszabadi, Cinege utca 21. 
A megadott határidőre mindhárom gazdasági szereplő megküldte ajánlatát az alábbiak szerint:
-
SOLAR WELT Kft. nettó: 2.401.575,-Ft,

-
SOLIN Energy Zrt. nettó: 2.559.055,-Ft,
-
Energrid Solar Kft. nettó: 2.755.905,-Ft. 
Az árajánlatkérésben megfogalmazottak alapján az eljárás nyertese a legkedvezőbb ajánlatot nyújtó gazdasági szereplő, így a felhívás értelmében javaslom, hogy az összegszerűségében 

a legkedvezőbb árajánlatot adó SOLAR WELT Kft. (2400 Dunaújváros, Papírgyári út 47.) gazdasági szereplő kerüljön kiválasztásra.

Fentiek alapján kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjenek.

Óbarok, 2026.július 21.
    Mészáros Kartal 
      polgármester
HATÁROZATI JAVASLAT  
Óbarok Község Önkormányzat Képviselő-testületének

/ 2026. (VII. 21.) határozata
VJP Extra – Polgármesteri Hivatal épületén napelemes rendszer kiépítése kivitelező kiválasztásáról

Óbarok Község Önkormányzat Képviselő-testülete úgy dönt, hogy:  

1.) a Polgármesteri Hivatal épületén napelemes rendszer kiépítése feladat elvégzésére, kivitelező kiválasztása érdekében lefolytatott beszerzési eljárás érvényes és eredményes.
2.) a Polgármesteri Hivatal épületén napelemes rendszer kiépítése feladat munkálataival megbízza a SOLAR WELT Kft-t (székhely: 2400 Dunaújváros, Papírgyári út 47. adószám: 26262835-2-07., képviseli: Kovács Zoltán ügyvezető), a határozat 1. mellékletét képező árajánlat tartalmának megfelelően, 2.401.575,-Ft +27% ÁFA, azaz bruttó, 3.050.000,-Ft vállalkozási díj elfogadásával. 

3.) a Polgármesteri Hivatal épületén napelemes rendszer kiépítése kivitelezési feladatainak elvégzéséhez szükséges fedezet 3.042.355 forint pályázati támogatás forrásból és 7645 forint saját forrásból 2026. évi költségvetés külön során rendelkezésre áll,

4.) Óbarok Község Önkormányzat Polgármestere a 2. pont szerinti ajánlattevővel a határozat 2. mellékletét képező bruttó: 3.050.000,-Ft, azaz hárommillió-ötvenezer forintról szóló Vállalkozási szerződést aláírja. 

Határidő:

azonnal

Felelős:

polgármester  
1. melléklet a   /2026.(VII. 21.) határozathoz

2. melléklet a  /2026.(VII. 21.) határozathoz

amely létrejött egyrészről

Név: ÓBAROK KÖZSÉG ÖNKORMÁNYZAT

Székhely: 2063 Óbarok, Iskola utca 3.

Adószám: 15727684-1-07

Törzsszám: 727684

Képviselő: Mészáros Kartal polgármester

mint megrendelő („Megrendelő”),

másrészről a SOLAR WELT KFT.

Székhely: 2400 Dunaújváros, Papírgyári út 47.


Cégjegyzékszám: 07-09-028749 

Adószám: 26262835-2-07

Statisztikai számjel: 26262835-4321-113-07

Bankszámlaszám: 11736037-23681752-00000000

Képviseli: Kovács Zoltán (ügyvezető)

mint vállalkozó („Vállalkozó”) között az alulírott napon és helyen az alábbi feltételekkel: 
I.   A Szerződés tárgya

1. A szerződő felek rögzítik, hogy Vállalkozó 2026. július 14-én adta hivatalos árajánlatát (a továbbiakban „Árajánlat”) a Megrendelő részére napelemes rendszer telepítése és kiépítése vonatkozásában. A szerződő felek rögzítik, hogy Megrendelő az árajánlat tartalmát megismerte és elfogadta.

2. A jelen Szerződés alapján a Vállalkozó kötelezettséget vállal a Megrendelő tulajdonában vagy más módon rendelkezése alatt álló ingatlanon az Árajánlatban meghatározott kivitelezési tevékenység jelen szerződés szerinti tartalommal történő elvégzésére. 

Telepítés helyszíne: 2063 Óbarok, Iskola utca 3.

II.   A Felek jogai és kötelezettségei

1. A Vállalkozó a szerelést az Árajánlatban szereplő helyszínen köteles elvégezni a csatlakozási engedély készhezvételétől számított 30 naptári napon belül, de legkésőbb 2026. október 31. napjáig. 

2. A Felek megállapodnak abban, hogy a Vállalkozó a jelen Szerződés teljesítése során jogosult alvállalkozót igénybe venni.

3. A Megrendelő köteles a szerelés elvégzéséhez szükséges munkaterületet a Vállalkozó rendelkezésére bocsátani. A Megrendelő szavatol azért, hogy a munkaterületet a Vállalkozó részére biztosítja, és a villamosenergia-szolgáltatóval kapcsolatos ügyintézést lehetővé teszi. Amennyiben ezen feltételek nem teljesülnek, a Vállalkozó póthatáridő kitűzését követően a szerződéstől elállhat.

4. A munka végzése során és a munkavégzés helyén a Vállalkozó használhatja az elektromos áramot és a vizet ellenérték megfizetése nélkül.

5. A munka végzése során keletkező hulladék elszállításáról a Vállalkozó köteles gondoskodni. 

III.   Vállalkozói díj, fizetési feltételek

1. Az elvégzett munkáért a Megrendelő – a III/2. pontban írtak figyelembe vételével – nettó 2.401.575, - Ft + Áfa, azaz kétmillió-négyszázegyezer-ötszázhetvenöt forint + Áfa összegű vállalkozói díjat köteles fizetni a Vállalkozónak, ami bruttó 3.050.000, - Ft, azaz  bruttó hárommillió-ötvenezer forint. 

A fent nevezett összeget a munka elvégzését, valamint az átadás-átvételi eljárást (ÁSZF.4.1.4. pontja) követően köteles a számla kiállításától számított 15 naptári napon belül átutalással megfizetni.

2. A Felek kifejezetten megállapodnak abban, hogy a Vállalkozó a terveket köteles a kivitelezést megelőzően részletesen megvizsgálni. A Vállalkozó pótmunkát csak külön erre irányuló megrendelés alapján jogosult elvégezni és számlázni.

3. A szerződő felek rögzítik, hogy a kivitelezés folyamatát tájékoztató jelleggel az Általános Szerződési Feltételek között a Vállalkozó közölte.

4. A Felek megállapodnak abban, hogy a Vállalkozó teljesítése a rendszernek a villamosenergia-szolgáltató felé történő készrejelentésével befejezettnek tekintendő, ezt követően a Megrendelő és a szolgáltató közötti ügyintézés a teljesítést nem érinti.

IV.   A Szerződés módosítása és megszűnése

1. A jelen Szerződés megszűnik ellehetetlenüléssel, illetve felmondással. 

2. A Vállalkozót a jelen Vállalkozási szerződésben meghatározott bármely kötelezettségének, feladatának — a Vállalkozónak felróható — késedelmes teljesítése esetén késedelmi kötbér-fizetési kötelezettség terheli. A késedelmi kötbér alapja a nettó vállalkozói díj, mértéke pedig a késedelem napjaira vonatkozóan 0,5 %/nap, de legfeljebb a teljes vállalkozói díj 15 %-a azzal, hogy az első 15 (tizenöt) nap kötbérmentes.

V.   Kapcsolattartás

A szerződő felek kapcsolattartói:

	
	Megrendelő részéről
	Vállalkozó részéről

	Név
	Mészáros Kartal
	Kovács Zoltán

	Telefonszám
	06-30/363-7610
	06-25/748-900

	Email-cím
	polgarmester@obarok.hu 
	kozpont@solarwelt.hu 


VI.   Záró rendelkezések

1. A szerződő Felek a jelen megállapodást az Árajánlat és a Vállalkozó Általános Szerződési Feltételei ismeretében írják alá, Megrendelő azt a jelen szerződés aláírását megelőzően megismerte és áttanulmányozta. Az abban foglaltakat kifejezetten elfogadja, és megtárgyalt feltételnek tekinti a munkaterület-átadás rendjét, a műszaki tartalom módosítását, a szerződés módosításának rendjét, a garanciális ügyintézés rendjét és költségeit.  

A jelen szerelési (kivitelezési) szerződés aláírásával Megrendelő kifejezetten elfogadja az Általános Szerződési Feltételeket, melyből mindkét fél 1-1 aláírt példánnyal rendelkezik. 

2. Az ÁSZF fenti rendelkezéseit a Vállalkozó velem külön megismertette, az abban foglaltakat megértettem és elfogadtam.

3. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

A jelen szerződést a Felek elolvasás és értelmezés után, mint akaratukkal mindenben megegyezőt, jóváhagyólag írják alá. 

Kelt: Óbarok, 2026. augusztus ...


………………………………..




…………………………………


Mészáros Kartal polgármester




Kovács Zoltán ügyvezető


Óbarok Község Önkormányzat




Solar Welt Kft. 
 


Megrendelő






Vállalkozó

Jogi ellenjegyző: …………………………………


                        Dr. Sisa András jegyző

Pénzügyi ellenjegyző: …………………………………


                                Zsoldi Éva Zsófia pénzügyi ügyintéző

Mellékletek:

1. számú Melléklet
Vállalkozó árajánlata

2. számú Melléklet
Általános Szerződési Feltételek

